*Сертифицирана по ISO 9001: 2015*


## **О Б Щ И Н А П Е Р Н И К**

### **О Б Л А С Т П Е Р Н И К**

 2300 Перник, пл. ”Св. Иван Рилски ” 1А ; тел: 076/602 933; факс: 076/603 890

**Приложение № 8**

**МЕТОДИКА**

**ЗА ОЦЕНКА НА ОФЕРТИТЕ**

ЗА ОПРЕДЕЛЯНЕ НА КОМПЛЕКСНА ОЦЕНКА НА ОФЕРТА ЗА УЧАСТИЕ В ОБЩЕСТВЕНА ПОРЪЧКА ЗА ИЗБОР НА ИЗПЪЛНИТЕЛ ЧРЕЗ ОТКРИТА ПРОЦЕДУРА ПО ЗОП С ПРЕДМЕТ:

**„ Осигуряване на извънгаранционно пълно сервизно обслужване и ремонт на тежкотоварна автомобилна техника, собственост на община Перник “**

 **Оценка на офертите**

Оценяването и класирането на офертите на участниците за определяне на икономически най-изгодната оферта се извършва по критерий за възлагане - „оптимално съотношение между предлагано качество и предлагана цена“, съгласно настоящата Методика за оценка – Приложение № 8 – неразделна част от тази документация за възлагане на обществена поръчка, на основание чл. 70, ал. 2, т. 3 от Закона за обществените поръчки.

Показатели за оценка:

**Показател 1 (П1) - Цена за 1 сервизен човекочас вложен труд (часова ставка)**

Коефициент на тежест в общата оценка на офертата - 40%

Предложена най – ниска цена

**П1** = --------------------------------------------------------------------------------------х 100

Предложена цена от конкретния участник

**Забележка:** Предложенията се правят в лева с точност до два знака след десетичната запетая и са задължително число, различно от нула.

**Показател 2 (П2) - Отстъпка в % (проценти) от доставната цена за вложени резервни части и консумативи**

Коефициент на тежест в общата оценка на офертата - 30%

Предложен процент отстъпка от конкретния участник

**П2** = --------------------------------------------------------------------------------------х 100

Предложен най – висок процент отстъпка

**Забележка:** Предложенията се правят в проценти и са задължително число, различно от нула.

**Показател 3 (П3) – Цена за смяна на комплект от 4 /четири/ броя гуми, независимо от размера на гумите (обща цена)**

Коефициент на тежест в общата оценка на офертата - 10%

Предложена най – ниска цена

**П3** = --------------------------------------------------------------------------------------х 100

Предложена цена от конкретния участник

**Забележка:** Предложенията се правят в лева с точност до два знака след десетичната запетая и са задължително число, различно от нула.

**Показател 4 (П4) – Цена за услугата комплексно външно измиване и вътрешно почистване на МПС**

Коефициент на тежест в общата оценка на офертата - 10%

 Формира се от сумата на два подпоказателя - **Подпоказател 41 (П41)** – Цена за услугата външно измиване (обща цена) и **Подпоказател 42 (П42) –** Цена за услугата вътрешно почистване на купе на МПС (обща цена), която се умножава по съответния коефициент за тежест:

**П4 = П41**\*0,05 + **П42**\*0,05

* **Подпоказател 41 (П41) – Цена за услугата външно измиване**

Коефициент на тежест в общата оценка на офертата - 5 %

Предложена най – ниска цена

**П41**= --------------------------------------------------------------------------------------х 100

Предложена цена от конкретния участник

* **Подпоказател 42 (П42) – Цена за услугата вътрешно почистване на МПС (обща цена)**

Коефициент на тежест в общата оценка на офертата - 5 %

Предложена най – ниска цена

**П42**= --------------------------------------------------------------------------------------х 100

Предложена цена от конкретния участник

**Забележка:** Предложенията се правят в лева с точност до два знака след десетичната запетая и са задължително число, различно от нула.

**Комплексна оценка (КО) за всяка оферта** – формира се като сумата от всеки показател се умножи по съответния коефициент за тежест:

КО = П1\*0,4 + П2\*0,3+ П3\*0,1+ П4\*0,2

**КРАЙНО КЛАСИРАНЕ НА УЧАСТНИЦИТЕ:**

Крайното класиране на участниците се извършва съобразно броя на точките, получени от оценяването на офертата. На първо място се класира участникът, чиято оферта е получила най – висока комплексна оценка.

Оценките по отделните показатели се представят в числово изражение с точност до втория знак след десетичната запетая.

Офертите се класират по низходящ ред на получената комплексна оценка, изчислена на база на определените показатели, като на първо място се класира офертата с най-висока комплексна оценка.

Максималната комплексна оценка е 100 точки.